Diari Oficial de la Generalitat Valenciana


Sumari del DOGV 8449, del 21-12-2018 (2018/11187)

Extracte de la Resolució de 13 desembre de 2018, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2019 les subvencions destinades a la realització de projectes dirigits a la integració social de persones immigrants.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8449

Data del DOGV
:   21-12-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/11484


Data del document
:   13-12-2018

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Extracte

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

Extracte de la Resolució de 13 desembre de 2018, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2019 les subvencions destinades a la realització de projectes dirigits a la integració social de persones immigrants. [2018/11587]  
BDNS (identif.): 429626.  
De conformitat amb el que es preveu en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacional de Subvencions:  
http://www.pap.minhap.gob.es/bdnstrans  
  
Primer. Beneficiaris  
Podran sol·licitar i ser beneficiàries d'aquestes subvencions les entitats privades sense ànim de lucre que complisquen els requisits establits en l'article 2 de l'Ordre 1/2018, de 2 de febrer, de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores de la concessió de subvencions destinades a la realització de projectes dirigits a la integració social de persones immigrants.  
  
Segon. Objecte  
L'objecte d'aquestes ajudes és contribuir al finançament de les despeses corrents derivades de la realització de projectes d'integració social de persones immigrants que es desenvolupen a l'àmbit territorial de la Comunitat Valenciana.  
Podran ser objecte d'aquesta subvenció els projectes d'integració social de persones immigrants que s'emmarquen en algun dels programes següents:  
A.1. Acolliment integral, incloent-hi l'allotjament i la manutenció.  
A.2. Primer acolliment i acompanyament, inserció sociolaboral, mediació intercultural i promoció de la interculturalitat.  
A.3. Intervenció social amb població immigrant per mitjà d'un sistema de treball en xarxa.  
En cap cas es finançaran projectes d'inserció sociolaboral.  
Els projectes objecte de finançament hauran de ser executats a la Comunitat Valenciana durant l'exercici 2019.  
  
Tercer. Bases reguladores  
L'Ordre 1/2018, de 2 de febrer, de la Vicepresidència i Conselleria d'Igualtat i Polítiques Inclusives, estableix les bases reguladores de la concessió de subvencions destinades a la realització de projectes dirigits a la integració social de persones immigrants (DOGV 8231, 09.02.2018).  
  
Quart. Import  
Les subvencions concedides en virtut d'aquesta convocatòria estan dotades amb un import total màxim estimat d'1.800.000 euros amb càrrec a la línia de subvenció S7672 del programa 313.50, Inclusió social, import que podrà ser incrementat com a conseqüència d'una generació, ampliació o incorporació de crèdit que no requerirà una nova convocatòria.  
No obstant això, aquest import quedarà condicionat a l'existència de crèdit adequat i suficient per a atendre les subvencions en la llei de pressupostos de la Generalitat que siga aprovada per a l'exercici 2019.  
  
Cinqué. Termini de presentació de sol·licituds  
El termini per a la presentació de les sol·licituds serà d'un mes a comptar des de l'endemà de la publicació d'aquesta resolució de convocatòria en extracte en el Diari Oficial de la Generalitat Valenciana.  
  
  
Sisé. Altres dades  
1. Sol·licituds: la tramitació i la presentació de les sol·licituds, juntament amb els annexos i la documentació corresponent, s'han de realitzar exclusivament per via electrònica.  
El punt d'accés a la tramitació electrònica és la seu electrònica de la Generalitat accessible en el web https://sede.gva.es/va/web/sede\_electronica/inicio.  
Aquest tràmit també estarà disponible en l'enllaç següent:   
http://www.gva.es/va/inicio/procedimientos'id\_proc=2962>.   
2. Documentació que s'ha de presentar amb la sol·licitud: la prevista en l¿apartat cinqué de la resolució de convocatòria.  
3. Criteris de valoració: les ajudes es concediran en règim de concurrència competitiva, de conformitat amb els criteris de valoració que es detallen en l'apartat sisé de la resolució de convocatòria.  
  
4. Règim de pagaments: el pagament de les subvencions es realitzarà en els termes fixats en l'apartat huité de la resolució de convocatòria.  
  
València, 13 de desembre de 2018.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.